ચાર આત્મિક નિયમોમાંથી ત્રીજું, “ઇસુ ખ્રિસ્ત જ ફકત આપણાં પાપ માટે ઇશ્વર તરફથી એક માત્ર ઉપાય છે. ઇસુ ખ્રિસ્ત દ્વારા, આપણને આપણાં પાપોની માફી મળે છે અને ઇશ્વર સાથે સાચો સબંધ પુનઃ સ્થાપિત કરી શકીએ છીએ”. રોમન–૫:૮ કહે છે, “પણ આપણે જ્યારે પાપી હતા ત્યારે ખ્રિસ્ત આપણને સારુ મરણ પામ્યો, એમ કરવામાં દેવ આપણા પર પોતાનો પ્રેમ પ્રગટ કરે છે”. ૧ કરિંથી–૧૫:૩-૪ આપણે બચવા માટે શું જાણવું જોઈએ અને વિશ્વાસ કરવો જોઈએ તેની માહીતી આપે છે, “..... ધર્મશાસ્ત્ર પ્રમાણે ખ્રિસ્ત આપણાં પાપને સારુ મરણ પામ્યો, અને ધર્મશાસ્ત્ર પ્રમાણે તેને દાટવામાં આવ્યો, અને ત્રીજે દહાડે તેનું ઉત્થાન થયું....” યોહાન-૧૪:૬ માં ઇસુ પોતે જાહેર કરે છે કે ફક્ત તે જ મોક્ષ માટેનો રસ્તો છે, “માર્ગ તથા સત્ય તથા જીવન હું છું. મારા આશ્રય વિના બાપની પાસે કોઈ આવતું નથી”. હું કેવી રીતે આ મોક્ષની અદભુત ભેંટ પ્રાપ્ત કરી શકું?